Komisijos Reglamentas (EB) Nr. 1924/1999
1999 m. rugsėjo 8 d.
įgyvendinantis Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje darbo jėgos tyrimo ad hoc modulių 2000-2002 m. programos požiūriu
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. kovo 9 d. Tarybos reglamentą (EB) Nr. 577/98 dėl darbo jėgos atrankinio tyrimo organizavimo Bendrijoje [1], ypač į jo 4 straipsnio 2 dalį,
(1) kadangi pagal Reglamento (EB) Nr. 577/98 4 straipsnio 2 dalį, kelerių metų ad hoc modulių programa turi būti rengiama kasmet;
(2) kadangi šiame reglamente numatytos priemonės atitinka Tarybos sprendimu 89/382/EEB Euratomas [2] įsteigto Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede nustatyta 2000-2002 m. ad hoc modulių programa.
2 straipsnis
Šis reglamentas įsigalioja kitą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. rugsėjo 8 d.